«Barselona» hujumchisi Neymarning atrofidagi kishilar uni boshqa klublardan takliflarni ko‘rib chiqishni maslahat qilishdi. Bu haqda Sport nashri xabar tarqatgan. Agentlar va qarindoshlar futbolchiga u katalonlar klubidan ketishi shartligi, u bu jamoada Lionel Messi soyasida qolib ketayotgani va argentinalik futbolchi tufayli shaxsiy mukofotlarga erisha olmayotgani haqida gapirishgan. Neymarning xizmatlariga Yevropadagi qator klublardan takliflar mavjud bo‘lib, qarindoshlar u bu takliflardan birini qabul qilishi kerakligini aytishgan. Neymarning «Barselona» bilan amaldagi shartnomasi 2021 yilning yoziga qadar tuzilgan.